கேள்வி: எலண்ட் மான் - உடல் விளக்கம் பற்றி நீங்கள் என்ன அறிந்துள்ளீர்கள்?
பதில்: படிமம்:Common_eland_mara.jpg படிமம்:Taurotragus_oryx.jpgவில் உள்ள எட்டோஷா தேசிய பூங்காவில் உள்ள சுடோப் வாட்டர்ஹோலில் இரண்டு எலண்ட்கள் நீர் அருந்துகின்றன.]] எலாண்ட்கள் முறுக்கிய கொம்பு (உடற்கூறியல்) கொண்ட விலங்கு ஆகும். இவை பால் ஈருருமை கொண்டவை. கிடாக்களைவிட பெட்டைகளை சிறியதாக இருக்கும். பெட்டடைகளின் எடை 300–600 கிலோ வரையும், நீளம் வாலின் நீளத்தையும் சேர்த்து 200–280 செமீ (79–110 அங்குலம்) இருக்கும். இவற்றின் உயரம் தரையில் இருந்து தோள் வரை 125–153 செமீ (49–60 அங்குலம்) இருக்கும். கிடாக்களின் எடை 400–942 கிலோ, நீளம் வாலின் நீளதையும் சேர்த்து 240–345 செமீ (94–136 அங்குலம்) ஆகும். உயரம் அடியில் இருந்து தோள் வரை 150–183 செமீ (59–72 அங்குலம்) இருக்கும். கிடாக்கள் 1,000 கிலோ வரை எடையுள்ளதாக இருக்கும். படிமம்:Eland_skeleton_at_MAV-USP.jpg இவற்றின் உரோமத்தின் நிறம் புவியியல் ரீதியாக வேறுபட்டதாக உள்ளது. வடக்குப் பகுதியில் உள்ள எலாண்ட்கள் தெற்கில் இருப்பதை விட தனித்துவமான அடையாளங்களைக் கொண்டிருக்கின்றன (உடற்பகுதி கோடுகள், கால்களில் அடையாளங்கள், முதுகெலும்பு முகடு). இவற்றின் உடல் கரடுமுரடானதாக இருந்தாலும், உடல் உரோமம் மென்மையானது. பெட்டைகளுக்கு பழுப்பு நிற உரோமம் இருக்கும். அதே சமயம் கிடாக்களின் உரோமம் கருமையாகவும், நீல-சாம்பல் நிறத்துடன் இருக்கும். கிடாக்கின் பக்கங்களிலும் (முக்கியமாக தென்னாப்பிரிக்காவில் உள்ள கரூவின் சில பகுதிகளில்) செங்குத்து வெள்ளை நிற கோடுகள் இருக்கலாம். கிடாக்களுக்கு வயதாகும்போது, அவற்றின் உரோமம் மேலும் சாம்பல் நிறமாகிறது. கிடாக்களின் நெற்றியில் அடர்த்தியான மென்மயிர்களும், தொண்டையில் பெரிய அலைதாடியும் இருக்கும். இரு பாலினத்துக்கும் உதிராமல் நிலையாக இருக்கும் முறுக்கிய நேரான கொம்புகள் உள்ளன. புதிதாகப் பிறந்த குட்டிகளுக்கு கொம்புகள் சிறிய மொட்டுகளாகத் தெரியும். மேலும் முதல் ஏழு மாதங்களில் வேகமாக வளரும். கிடாயின் கொம்புகள் பெட்டைகளின் கொம்பைக் காட்டிலும் தடிமனாகவும் குட்டையாகவும் இருக்கும் (கிடாய்களின் கொம்புகள் 43–66 சென்டிமீட்டர் (17–26 அங்குலம்) நீளமும், பெட்டைகளின் கொம்புகள் 51–69 சென்டிமீட்டர் (20–27 அங்குலம்) நீளமானதாக இருக்கும். கிடாய்கள் தங்கள் போட்டியாளர்களுடன் மோதுவதற்காக முட்டும்போது தங்கள் கொம்புகளைப் பயன்படுத்துகிறன. அதே நேரத்தில் பெட்டைகள் தங்கள் குட்டிகளை வேட்டையாடிகளிடமிருந்து பாதுகாக்க தங்கள் கொம்புகளைப் பயன்படுத்துகிறன. எலாண்ட்கள் மெதுவாக ஓடக்கூடியவை. இவற்றின் உச்ச வேகம் மணிக்கு 40 கிமீ (25 மைல்) வேகம் ஓடும்போது விரைவாக சோர்வடைகிறது. இருப்பினும், இவற்றால் மணிக்கு 22 கிமீ (14 மைல்) வேகத்தில் தொடர்ந்து ஓட முடியும். எலண்ட்கள் அவை நிற்கும் இடத்திலிருந்து 2.5 மீ (8 அடி 2 அங்குலம்) நீளம் வரை தாண்டி குதிக்கும் திறன் கொண்டவை. இளம் எலண்ட்கள் 3 மீ (9.8 அடி) வரை தாவும். பொதுவாக எலண்ட்களின் ஆயுட்காலம் பொதுவாக 15 முதல் 20 ஆண்டுகள் வரை ஆகும். விலங்குகாட்சி சாலை போன்ற பகுதிகளில் வளர்க்கப்படும் சில எலண்ட்கள் 25 ஆண்டுகள் வரை வாழ்கின்றன. எலண்ட்கள் நடக்கும்போது கால்களில் இருந்து ஒலி உண்டாகிறது. இதற்கு காரணம் விலங்கின் எடை மற்றும் இதன் குளம்பு இரண்டு பகுதிகளுக்கு இடையில் உள்ள பிளவாக இருக்கக் கூடும். ஒலி ஒரு மந்தையிலிருந்து சிறிது தூரம் செல்கிறது. இது தகவல்தொடர்பு வடிவமாக இருக்கலாம்.